*Návrh*

VYHLÁŠKA  
Ministerstva životného prostredia Slovenskej republiky,

z .........2023

o obsahu a forme dokumentácie krajinného plánovania a o spôsobe spracovania dokumentácie krajinného plánovania

Ministerstvo životného prostredia Slovenskej republiky (ďalej len „ministerstvo“) podľa § 21 písm. a) zákona č. ... /2023 Z. z. o krajinnom plánovaní (ďalej len „zákon“) ustanovuje:

**Úvodné ustanovenia**

**§ 1**

**Predmet úpravy**

Táto vyhláška ustanovuje podrobnosti o obsahu a forme dokumentácie krajinného plánovania a o spôsobe spracovania dokumentácie krajinného plánovania.

§ 2

Definícia pojmov

1. Ekologická únosnosť územia schopnosť prírodného prostredia uniesť určité zaťaženie antropickými aktivitami, ľudskou činnosťou, vzťahujúcou sa ku konkrétnym ľudským činnostiam, bez deštruktívneho pôsobenia a narušenia štruktúry a reprodukčnej schopnosti ekosystémov (ich funkcií a zložiek) a ekologickej stability,
2. cieľovým stavom kvality krajiny krajinný typ, ktorý je systémovo zhodný s vhodným existujúcim stavom alebo s potenciálnym stavom smerujúcim k budúcemu žiadúcemu krajinnému typu bez vnášania cudzorodých objektov a prvkov, neusporiadaných štruktúr, nevhodných proporcií, dimenzií a štýlu do harmonického usporiadania objektov v krajine.

**Obsah a spôsob spracovania dokumentácie krajinného plánovania**

**§ 3**

**Prípravné práce**

(1) Prípravné práce tvoria podklad na spracovanie zadania a na riešenie dokumentácie krajinného plánovania.

(2) V oznámení o začatí obstarávania sa uvádza spravidla

a) vymedzenie riešeného územia,

b) hlavné ciele riešenia,

c) základná charakteristika územia,

d) výzva na zasielanie námetov a podkladov.

**§ 4**

**Zadanie**

(1) Zadanie na spracovanie Krajinného plánu Slovenska obsahuje najmä

1. požiadavky na zabezpečenie hlavných cieľov riešenia,
2. požiadavky na riešenie vyplývajúce z ďalších odvetvových koncepcií a stratégií týkajúcich sa riešeného územia,
3. požiadavky na zabezpečenie udržateľného rozvoja a environmentálnych potrieb rozvoja štátu a jednotlivých regiónov,
4. požiadavky na formu, rozsah, obsah a spôsob spracovania.

(2) Zadanie na spracovanie krajinného plánu regiónu obsahuje najmä

a) určenie hlavných cieľov,

b) požiadavky vyplývajúce z Krajinného plánu Slovenska na riešené územie a požiadavky na riešenie vyplývajúce z ďalších odvetvových koncepcií a stratégií týkajúcich sa riešeného územia,

c) určenie hlavných cieľov rozvoja územia,

d) požiadavky na zachovanie a aktívnu ochranu kultúrneho dedičstva,

e) požiadavky na stanovenie limitov a bariér využitia územia,

f) požiadavky na určenie cieľovej hodnoty krajiny z regionálneho pohľadu,

g) požiadavky na rozsah a spôsob spracovania krajinného plánu.

(3) Zadanie na spracovanie miestneho krajinného plánu obsahuje spravidla

a) vymedzenie územia obce katastrálnymi údajmi,

b) určenie hlavných cieľov,

c) požiadavky vyplývajúce z návrhu krajinného plánu regiónu na územie obce vrátane výstupov zo záväznej časti,

c) požiadavky na určenie cieľovej hodnoty krajiny (kam majú opatrenia navrhnuté v pláne smerovať, k akému výsledku),

d) požiadavky na vymedzenie krajinných typov (typológia krajiny popísaná typickými prvkami podľa schválenej metodiky),

e) požiadavky na ochranu prírody a tvorbu krajiny, na ochranu prírodných zdrojov, ložísk nerastov a všetkých ďalších chránených území a ich ochranných pásem vrátane požiadaviek na zabezpečenie ekologickej stability územia,

f) požiadavky na ochranu územia obce pred povodňami a geodynamickými procesmi, minimalizáciu zraniteľnosti a zvýšenie adaptačnej schopnosti prírodných a človekom vytvorených systémov voči aktuálnym alebo očakávaným dôsledkom miestnej zmeny klímy a na zadržiavanie vody v území,

g) požiadavky na rozsah a úpravu dokumentácie krajinného plánu.

**§ 5**

**Štruktúra dokumentácie krajinného plánovania**

(1) Dokumentácia krajinného plánovania sa člení na všeobecnú časť a na záväznú časť. Má textovú, tabuľkovú a grafickú formu.

(2) Všeobecná časť dokumentácie krajinného plánovania obsahuje

* 1. sprievodnú správu,
  2. analýzy,
  3. syntézy,
  4. doplňujúce údaje,
  5. dokladovú časť, ktorá sa po skončení prerokovania návrhu priloží k dokumentácii o prerokúvaní.

(3) Záväzná časť dokumentácie krajinného plánovania obsahuje textovú a grafickú časť.

**§ 6**

**Obsah Krajinného plánu Slovenska**

(1) V sprievodnej správe Krajinného plánu Slovenska sa uvádzajú najmä

* 1. hlavné ciele a priority v európskych súvislostiach a v celoštátných súvislostiach,
  2. vyhodnotenie vstupných podmienok a východísk Slovenska,
  3. údaje o súlade riešenia so zadaním.

(2) Analytická časť je zameraná na

|  |
| --- |
| * 1. prírodné pomery,   abiotické pomery  biotické pomery   * 1. súčasnú krajinnú štruktúru, súčasné krajinné typy,   2. pozitívne a negatívne prvky/javy v území, vrátane najzraniteľnejších miest z hľadiska najvýznamnejších dôsledkov zmeny klímy“. |

1. Syntéza je zameraná na
2. hodnotenie ekologickej stability (pomer ekologicky stabilných plôch k ekologicky nestabilným plochám, stanovenie koeficientu ekologickej stability),
3. plošné a priestorové usporiadanie pozitívnych a negatívnych prvkov/javov v krajine (izolácia, spojitosť, hustota, fragmentácia a pod.),
4. hodnotenie biotopov (rozmanitosť biotopov, druhová rozmanitosť, výskyt chránených a ohrozených druhov, modelovanie vhodnosti biotopov ako súčasti ekologickej siete – jadrových zón, ekologických koridorov a interakčných prvkov pre vybrané chránené druhy živočíchov, ekostabilizačná významnosť, reprezentatívnosť a unikátnosť, porovnanie aktuálnej vegetácie s potenciálnou prirodzenou, stupeň ekologickej stability 0 – 5, vymedzenie ekologicky významných prírodných prvkov),
5. hodnotenie krajinnej štruktúry (diverzita krajiny, typ a vývoj krajinnej štruktúry, historické krajinné štruktúry, krajinný obraz a krajinný ráz).
6. Záväzná časť Krajinného plánu Slovenska obsahuje
7. usporiadanie a hierarchizáciu krajinnej štruktúry v medzinárodných a celoštátnych súvislostiach,
8. integrovanú sústavu chránených častí krajiny podľa osobitných predpisov a ďalších environmentálnych záujmov v krajine,
9. súbor opatrení, limitov a návrhov optimálneho udržateľného využívania a starostlivosti o krajiny,
10. návrh opatrení vedúcich k udržaniu a zlepšovaniu kvality ovzdušia,
11. opatrenia uvedené v programoch opatrení vodného plánu Slovenska a plánov manažmentu povodňových rizík,
12. priemet Generelu nadregionálneho územného systému ekologickej stability,
13. krajinné typy Slovenska,
14. zásady a priority manažmentu krajiny v reprezentatívnych krajinných typoch a regiónoch Slovenskej republiky,
15. opatrenia na zmierňovanie dôsledkov dopadov zmeny klímy a adaptácie na jej nepriaznivé dôsledky,
16. územia s osobitým režimom starostlivosti o krajinu národného významu.
17. Grafická forma Krajinného plánu Slovenska je spracovaná v mierke 1:1 000 000, resp. 1:500 000. Graficky vyjadruje zásady, ktoré schematicky vyjadrujú ich územný priemet, ako aj schémy, ktoré dopĺňajú textovú formu odôvodnenia zásad a regulatívov. Výkresy grafickej formy obsahujú najmä
    1. súčasnú krajinnú štruktúru,
    2. priemet pozitívnych a negatívnych prvkov a javov.
18. V doplňujúcich údajoch sa uvádzajú tabuľky, grafy, prehľady, kartogramy, číselné údaje a iné údaje a ich zdroj, ktoré nie je účelné uvádzať v texte.

**§ 7**

**Obsah krajinného plánu regiónu**

1. V sprievodnej správe krajinného plánu regiónu sa uvádzajú najmä
   1. hlavné ciele a priority regionálneho a nadregionálneho významu,
   2. vyhodnotenie vstupných podmienok a východísk regiónu,
   3. údaje o súlade riešenia územia so zadaním.
2. Analytická časť je zameraná na

|  |
| --- |
| * 1. prírodné pomery   abiotické pomery  abiotické pomery   * 1. súčasnú krajinnú štruktúru,   2. pozitívne a negatívne prvky/javy v území. |

(3) Syntéza je zameraná na

1. hodnotenie ekologickej stability (pomer ekologicky stabilných plôch k ekologicky nestabilným plochám, stanovenie koeficientu ekologickej stability),
2. plošné a priestorové usporiadanie pozitívnych a negatívnych prvkov/javov v krajine (izolácia, spojitosť, hustota, fragmentácia a pod.),
3. hodnotenie biotopov (rozmanitosť biotopov, druhová rozmanitosť, výskyt chránených a ohrozených druhov, modelovanie vhodnosti biotopov ako súčasti ekologickej siete – jadrových zón, ekologických koridorov a interakčných prvkov pre vybrané chránené druhy živočíchov, ekostabilizačná významnosť, reprezentatívnosť a unikátnosť, porovnanie aktuálnej vegetácie s potenciálnou prirodzenou, stupeň ekologickej stability 0 – 5, vymedzenie ekologicky významných prírodných prvkov),
4. hodnotenie krajinnej štruktúry (diverzita krajiny, typ a vývoj krajinnej štruktúry, historické krajinné štruktúry, krajinný obraz a krajinný ráz).
5. Záväzná časť krajinného plánu regiónu obsahuje
6. vymedzenie a charakteristiku krajinných typov na regionálnej úrovni,
7. usporiadanie a charakteristiku prvkov krajinnej štruktúry,
8. priestorový priemet záujmov ochrany prírody a krajiny stanovený v regionálnom územnom systéme ekologickej stability a iných dokumentáciách ochrany prírody a krajiny, vymedzenie historických krajinných štruktúr, súčastí pamiatkového fondu a ďalších environmentálnych záujmov v krajine,
9. zásady ochrany charakteristického vzhľadu krajiny, krajinného rázu a krajinného obrazu,
10. súbor opatrení, limitov a návrhov optimálneho ekologického využívania krajiny,
11. návrh opatrení vedúcich k udržaniu a zlepšovaniu kvality ovzdušia,
12. opatrenia uvedené v programoch opatrení vodného plánu Slovenska a plánov manažmentu povodňových rizík,
13. zásady a priority manažmentu krajiny s režimom starostlivosti o krajinu na regionálnej úrovni vrátane priorít a zásad starostlivosti o jednotlivé krajinné typy a zdroje krajiny, a to z prírodného, ekologického a kultúrno-historického hľadiska v zmysle udržateľného rozvoja a využívania prírodných zdrojov krajiny,
14. vymedzenie prvkov regionálneho územného systému ekologickej stability a iné ekologické siete,
15. návrh opatrení na zachovanie a posilnenie ekologickej stability krajiny vrátane protieróznych opatrení, vodozádržných opatrení, opatrení na revitalizáciu a tvorbu krajinnej štruktúry,
16. návrh adaptačných opatrení na zmiernenie dôsledkov zmeny klímy,
17. územia s osobitým režimom starostlivosti o krajinu regionálneho významu.
18. Grafická forma krajinného plánu regiónu je vypracovaná v mierke 1:100 000, resp. 1:50 000. Graficky vyjadruje tie zásady, ktoré schematicky vyjadrujú ich územný priemet, ako aj schémy dopĺňajúce textovú formu odôvodnenia zásad a regulatívov. Výkresy grafickej formy obsahujú najmä:
    1. súčasnú krajinnú štruktúru,
    2. priemet pozitívnych a negatívnych prvkov a javov.
19. V doplňujúcich údajoch sa uvádzajú tabuľky, grafy, prehľady, kartogramy, číselné údaje a iné údaje a ich zdroj, ktoré nie je účelné uvádzať v texte.
20. Schvaľujúci orgán krajinného plánu regiónu určí, ktoré výkresy grafickej formy sú súčasťou záväznej časti.

**§ 8**

**Obsah miestneho krajinného plánu**

1. V sprievodnej správe miestneho krajinného plánu sa uvádzajú najmä
2. hlavné ciele a priority miestneho významu,
3. vyhodnotenie vstupných podmienok a východísk obce alebo viacerých obcí,
4. údaje o súlade riešenia územia so zadaním.
5. Analytická časť je zameraná na

|  |
| --- |
| * + 1. prírodné pomery   abiotické pomery  biotické pomery   * + 1. súčasnú krajinnú štruktúru,     2. pozitívne a negatívne prvky/javy v území. |

1. Syntéza je zameraná na

|  |
| --- |
| 1. hodnotenie ekologickej stability (pomer ekologicky stabilných plôch k ekologicky nestabilným plochám, stanovenie koeficientu ekologickej stability), |
| 1. plošné a priestorové usporiadanie pozitívnych a negatívnych prvkov/javov v krajine (izolácia, spojitosť, hustota, fragmentácia a pod.), |
| 1. hodnotenie biotopov (rozmanitosť biotopov, druhová rozmanitosť, výskyt chránených a ohrozených druhov, modelovanie vhodnosti biotopov ako súčasti ekologickej siete – jadrových zón, ekologických koridorov a interakčných prvkov pre vybrané chránené druhy živočíchov), |
| 1. ekostabilizačná významnosť, reprezentatívnosť a unikátnosť (porovnanie aktuálnej vegetácie s potenciálnou prirodzenou, stupeň ekologickej stability 0 – 5, vymedzenie ekologicky významných prírodných prvkov), 2. hodnotenie krajinnej štruktúry (diverzita krajiny, typ a vývoj krajinnej štruktúry, historické krajinné štruktúry, krajinný obraz a krajinný ráz). |

1. Záväzná časť miestneho krajinného plánu obsahuje
2. súbor limitov ekologicky optimálnej priestorovej organizácie a využitia krajiny a prírodných zdrojov,
3. vymedzenie prvkov miestneho územného systému ekologickej stability a iné ekologické siete,
4. vymedzenie krajinných prvkov, historických krajinných štruktúr, súčastí pamiatkového fondu a ďalších environmentálnych záujmov v krajine,
5. priemet schválených zariadení a opatrení na ochranu krajiny v zmysle schválených všeobecných zásad funkčného usporiadania územia),
6. zásady ochrany hodnôt charakteristického vzhľadu krajiny,
7. stanovenie priorít a zásad starostlivosti o krajinu, zásad ochrany a ekologického využívania prírodných zdrojov krajiny a zásad manažmentu zrážkových vôd,
8. návrh riešenia stretov záujmov ochrany a ekologického využívania krajiny v rámci integrovaného manažmentu krajiny,
9. návrh ekostabilizačných opatrení,
10. návrh opatrení vedúcich k udržaniu a zlepšovaniu kvality ovzdušia,
11. opatrenia uvedené v programoch opatrení vodného plánu Slovenska a plánov manažmentu povodňových rizík,
12. vymedzenie existujúcich a návrh nových krajinných prvkov a ekologických sietí s cieľom zmiernenia následkov povodní, sucha a degradačných procesov v krajine,
13. územia s osobitým režimom starostlivosti o krajinu miestneho významu.
14. Grafická forma miestneho krajinného plánu obsahuje výkres širších vzťahov a hlavné výkresy, ktoré sú spracované v mierke 1:10 000, 1:5 000 alebo 1:2 000 tak, aby tlačená grafická forma krajinného plánu obce zabezpečila čitateľnosť výstupu. Výkresy grafickej formy obsahujú najmä
15. súčasnú krajinnú štruktúru,
16. priemet pozitívnych a negatívnych prvkov a javov.
17. V doplňujúcich údajoch sa uvádzajú tabuľky, grafy, prehľady, kartogramy, číselné údaje a iné údaje a ich zdroj, ktoré nie je účelné uvádzať v texte.
18. Schvaľujúci orgán miestneho krajinného plánu určí, ktoré výkresy grafickej časti sú súčasťou záväznej časti a ktoré výkresy grafickej časti sú súčasťou dôvodovej správy.

**§ 9**

**Zmeny a doplnky dokumentácie krajinného plánovania**

(1) Obsahová štruktúra zmien a doplnkov vychádza z obsahovej štruktúry špecifikovanej v pôvodnom krajinnom pláne.

(2) Textová forma obsahuje všeobecnú časť a záväznú časť vypracuje sa v rozsahu zmien a doplnkov vrátane návrhu zmien a doplnkov k záväznej časti. Grafická časť sa spracuje ako samostatná priesvitka s návrhom zmeny alebo doplnku alebo samostatný výkres.

(3) Celá dokumentácia zmien a doplnkov dokumentácie krajinného plánovania musí byť uložená spolu s kompletnou pôvodnou schválenou dokumentácie krajinného plánovania.

**§ 10**

**Register schválenej dokumentácie krajinného plánovania**

(1) Register schválenej dokumentácie krajinného plánovania je súčasťou elektronických registrov krajinného plánovania a vo forme elektronického dotazníka je na vkladanie údajov prístupný všetkým orgánom krajinného plánovania. Vkladané údaje v určenej digitálnej forme pre vkladanie údajov do dotazníka obsahujú kompletnú informáciu o dokumentácii krajinného plánovania.

(2) Databáza registra je verejne prístupná cez portál verejnej správy a správca databázy je povinný zabezpečiť viacúrovňové vyhľadávacie nástroje pre užívateľov, ako aj priebežnú aktualizáciu údajov.

**§ 11**

**Účinnosť**

Táto vyhláška nadobúda účinnosť...